CELEX: 32012R0933
Language: bg
Date: 2012-10-11 00:00:00
Title: Регламент за изпълнение (ЕС) № 933/2012 на Комисията от 11 октомври 2012 година за изменение за 180-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

12.10.2012   
            
            
               BG
            
            
               Официален вестник на Европейския съюз
            
            
               L 278/11
            
         РЕГЛАМЕНТ ЗА ИЗПЪЛНЕНИЕ (ЕС) № 933/2012 НА КОМИСИЯТА
   от 11 октомври 2012 година
   за изменение за 180-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на посочения регламент.
            
         
               (2)
            
            
               На 5 октомври 2012 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа исканията за отписване, представени от това лице, и подробния доклад на омбудсмана, изготвен съгласно Резолюция 1904(2009) на Съвета за сигурност на Организацията на обединените нации. Освен това на 3 октомври 2012 г. Комитетът реши да измени едно вписване в списъка.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 октомври 2012 година.
      
         
            За Комисията, от името на председателя,
         
            началникът на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  (1)
               
               
                  В категорията „Физически лица“ се заличава следното вписване:
                  „Yasin Abdullah Ezzedine Qadi (известен още като: a) Kadi, Shaykh Yassin Abdullah; б) Kahdi, Yasin; в) Yasin Al-Qadi). Адрес: Farsi Center – West Tower 11th floor, Suite 1103, Wally Al-Ahd Street, Ruwais District, P.O. Box 214, Jeddah 21411, Саудитска арабия. Дата на раждане: 23.2.1955 г. Място на раждане: Кайро, Египет. Националност: саудитска. Паспорт №: а) B 751550, б) E 976177 (издаден на 6.3.2004 г., изтекъл на 11.1.2009 г.). Дата на определянето, посочено в член 2a, параграф 4, буква б): 17.10.2001 г.“
               
            
                  (2)
               
               
                  Вписването „Al-Qaida in the Arabian Peninsula (известна също като a) AQAP, б) Al-Qaida of Jihad Organization in the Arabian Peninsula, в) Tanzim Qa’idat al-Jihad fi Jazirat al-Arab, г) Al-Qaida Organization in the Arabian Peninsula, д) Al-Qaida in the South Arabian Peninsula, е) Al-Qaida in Yemen, ж) AQY). Допълнителна информация: Местоположение: Yemen или Saudi-Arabia. Образувана през януари 2009 г. Дата на определянето, посочена в член 2a, параграф 4, буква б): 19.1.2010 г.“ в категорията „Юридически лица, групи и образувания“ се заменя със следното:
                  „Al-Qaida in the Arabian Peninsula (известна също като: a) AQAP, б) Al-Qaida of Jihad Organization in the Arabian Peninsula, в) Tanzim Qa’idat al-Jihad fi Jazirat al-Arab, г) Al-Qaida Organization in the Arabian Peninsula, д) Al-Qaida in the South Arabian Peninsula, е) Ansar al-Shari’a, ж) AAS, з) Al-Qaida in Yemen, и) AQY). Други сведения: Местоположение: Йемен или Саудитска Арабия. Ansar al-Shari’a е образувана в началото на 2011 г. от AQAP. Дата на определянето, посочена в член 2a, параграф 4, буква б): 19.1.2010 г.“